wickkiey/tamil-wikipedia-markdown huggingface dataset:
# சொடுக்கொலி இயக்கம் (சுடுகலன்)

**சொடுக்கொலி இயக்கம்** (ஆங்கிலம்: snaplock, *ஸ்னாப்லாக்*) என்பது துப்பாக்கியை வெடிக்கச் செய்யும் ஒரு இயங்குமுறை ஆகும். இத்தகைய இயங்குமுறையில் இயங்கும் துப்பாக்கிகளை, **சொடுக்கியக்கி** என்பர்.  

சுருள்வில்லால் ஆற்றல்பெறும் சுத்தியல், கடினமூட்டப்பட்ட எஃகின் மேல், ஒரு தீக்கல்லை அடிக்கும்போது;  உண்டாகும் தீப்பொறியைக் கொண்டு, (வழக்கமாக வாய்குண்டேற்றப்படும்) ஒரு சொடுக்கியக்க ஆயுதத்தின் உந்துபொருள் பற்றவைக்கப்படும். இந்தவகையில், சொடிக்கியக்கியும் சொடுக்குஞ்சேவலும் (சிலசமயங்களில் சொடுக்கியக்கத்தைவிட மேம்பட்டது என்று வகைப்படுத்த பட்டது) ஒரே மாதிரி தான். பிற்காலத்தில் தீக்கல்லியக்கி வந்தது.  

எல்லா சொடுக்கியக்கிகளிலும், சுத்தியல் எனப்படும் ஒரு வளைந்த நெம்புகோலின் முனையில் உள்ள பற்றுக்கருவியில்  தீக்கல் இருக்கும். துப்பாக்கி "இழுக்கப்பட்டு" இருக்கும் போது, சுருள்வில்லின் அழுத்தத்திற்கு எதிராக, விசை இயக்கத்தின் அங்கமான பிடிப்பானால், சுத்தியல் பின்னால் இழுத்துப்பிடித்து வைக்கப்பட்டிருக்கும். விசை இழுக்கப்படுகையில், பிடிப்பானும், சுருள்வில்லும் விடுவிக்கப்பட்டு, சுத்தியல் அதிவேகமாக முன்னால் நகரும். தீக்கல், ஒரு கடினமூட்டப்பட்ட எஃகினால் ஆன வளைந்த தகட்டின்மீது அடிக்கும். எஃகின் மீதான இந்த மோதலால், தீப்பொறிகளை உண்டாகி, கிண்ணியில் இருக்கும் எரியூட்டும் துகள்களில் விழும். பற்றவைக்கப்பட்ட எரியூட்டியின் தீயானது, குழலின் பிற்பகுதியிலுள்ள சிறு துளை வழியாக, சுடும் அறைக்குள் இருக்கும் முதன்மை வெடிபொருளை பற்றவைக்கும்.  

**சொடுக்கியக்கியில்** சுடுவதற்கு முன்பாக, மூடியிடப் பட்டிருக்கும் கிண்ணியை, **சுடுநரால் திறக்கப்படவேண்டும்**.  

விசையை இழுத்தவுடன் **தானாகவே கிண்ணிமூடி திறந்துக்கொள்ளும்** இயக்கமுறை தான் **சொடுக்குஞ்சேவல்** ஆகும்  

## பயன்பாட்டில் இருந்த காலம்
1540-களின் பிற்பகுதியில், சொடுக்கியக்கிகள் தென் ஜெர்மனியில் முதலில் தோன்றியதாக கருதப்படுகிறது. இது விலை மலிவாகவும், உற்பத்தி செய்ய எளிதாகவும் இருந்தது. திரி-இயக்கத்திற்கு பின்வந்த ஆயுதங்களை போலவே, இதையும் முன்கூட்டியே சுட ஆயத்தப்படுத்தி வைத்துக் கொள்ள முடியும். ஸ்கேன்டினேவியா மற்றும் ரஷ்யாவின் நவீன காலங்கள் வரை, இது பயன்பாட்டில் இருந்தது. ஆனால், 1640-வாக்கிலேயே இது வழக்கொழிந்து போனது.  

## மேலும் பார்க்க
- மூடியடி இயக்கம்
- சுடுகலன்
- தீக்கல்லியக்கி
- கைபீரங்கி
- திரி இயக்கம்
- தட்டும் மூடி
- சொடுக்குஞ்சேவல்
- சக்கர இயக்கம்
# இலிதியா சேரசுகாயா


**இலிதியா சேரசுகாயா** *(Lidiya Tseraskaya)* (Russian: Лидия Петровна Цераская) (1855 - 1931)ஓர் உருசிய சோவியத் வானியலாளர் ஆவார்.  

இவர் அசுத்ரகானில் பிறந்து பீட்டர்சுபர்கு ஆசிரியர் நிறுவனத்தில் பட்டம் பெற்றார். இவர் மாஸ்கோ வான்காணகத்தில் பணிபுரிந்தார். இவர் 219 மாறும் விண்மீன்களைக் கண்டுபிடித்தார். அவற்றில் 1905 இல் கண்டுபிடித்த ஆர் வி தவுரி மாறும் விண்மீன் அதன் தனித்தன்மைக்காக பெயர்பெற்றது. வெள்ளியின் மொத்தல் குழிப்பள்ளம் சேரசுகாயா இவரது நினைவாகப் பெயர் இடப்பட்டுள்ளது.  

இவர் மாஸ்கோ பல்கலைக்கழகத்தில் வானியல் பேராசிரியராக விளங்கிய விதோல்டு சேரசுகியை மணந்தார். இவரது ஆய்வுக் கட்டுரைகள் "வி (W). சேரசுகி" எனும் பெயரில் வெளியிடப்பட்டன.
# சொடுக்குஞ்சேவல் (சுடுகலன் இயக்கம்)


**சொடுக்குஞ்சேவல்** (ஆங்கிலம்: snaphaunce, *ஸ்னாப்ஹான்சு*) என்பது துப்பாக்கியை வெடிக்கச் செய்யும் ஒர் இயங்குமுறை ஆகும். இந்த இயங்குமுறையை பயன்படுத்தும் துப்பாக்கியையும் இதே பெயரால் தான் அழைப்பர். இதன் பெயர், டச்சு மொழியில் இருந்து வந்தது, ஆனால் இதன் இயங்குமுறைக்கும் நெதர்லாந்திற்கும் நிச்சயமாக சம்பந்தம் இல்லை. இது சொடுக்கோலி இயக்கத்தில், சக்கர இயங்குநுட்பத்தை சேர்த்ததால் உருவானது. ஓர் தீக்கல், கிண்ணியின் மேலிருக்கும் தகட்டில் அடிப்பதால், ஏற்படும் தீப்பொறியைக் கொண்டு, எரியூட்டித் துகள்களை பற்றவைத்து, துப்பாக்கியை வெடிக்கச் செய்யும் இயங்குநுட்பம் ஆகும். ஐரோப்பா, வட ஆப்ரிக்கா, மற்றும் மத்திய கிழக்கில் இந்த வகை சுடுகலன் இருந்தன.  

## வடிவமைப்பு

இதற்கு முந்தைய சொடுக்கியக்கம் போன்றும், பிந்தைய தீக்கல்லியக்கம் போன்றும், சொடுக்குஞ்சேவலிலும் தீக்கல்லை எஃகில் அடிப்பதால் கிளம்பும் தீப்பொறியைக் கொண்டு தான் முதன்மை உந்துபொருள் பற்றவைக்கபடும்.  

சுத்தியல் எனப்படும் ஒரு வளைந்த நெம்புகோலின் முனையில் உள்ள பற்றுக்கருவியில் தீக்கல் இருக்கும். விசையை இழுக்கையில், சுருள்வில்லின் அழுத்தத்தில் இருந்த, இது (சுத்தியல்) முன்னோக்கி நகர்ந்து, வளைந்த (கடினமூட்டப்பட்ட) எஃகு தகட்டில் அடித்து, தீப்பொறியை உண்டாக்கும். இவை (தீப்பொறிகள்) எரியூட்டித் துகள்களை கொண்டிருக்கும் கிண்ணியில் விழும். பற்றவைக்கப்பட்ட எரியூட்டியின் தீயானது, குழலின் பிற்பகுதியிலுள்ள சிறு துளை வழியாக, சுடும் அறைக்குள் இருக்கும் முதன்மை வெடிபொருளை பற்றவைக்கும்.  

முந்தைய சொடுக்கியக்கத்தின் மேம்பாடாக சொடுக்குஞ்சேவல், 1550-களின் பிற்பகுதியில்; ஜெர்மனி, எசுப்பானியம், ஹாலாந்து, ஸ்காட்லாந்து, சுவீடன் ஆகிய நாடுகளில் முதலில் தோன்றியதாக கருதப்படுகிறது.  

சொடுக்கியக்கிகளிலும், திரியியக்கிகளில் உள்ளது போல, சுடுநரின் கையால் நகர்த்தப்படும் கிண்ணிமூடி தான் இருந்தது. முக்கியமான மேம்பாடு எதுவென்றால், சக்கரயியக்கத்தை போல், சொடுக்குஞ்சேவலில் கிண்ணிமூடி தானாகவே திறக்கும் இயங்குமுறை இருந்தது.  

மேலும் சக்கரயியக்கிகளை போலவே, பிடிப்பானை பக்கவாட்டில் கொண்டிருந்தது, இந்த சொடுக்குஞ்சேவல்.  

## பயன்பாடு
1550-களின் பிற்பகுதியில் இருந்து, நவீன காலம் வரை, சொடுக்குஞ்சேவல் பயன்பாட்டில் இருந்தன. வட இத்தாலியை தவிர (1750-கள் வரை இருந்தன), அனைத்து இடங்களிலும் 1680-களிலேயே வழக்கற்று போயின. ஐரோப்பாவில், அதிலும் பிரான்சில், 1620-லேயே சொடுக்குஞ்சேவலின் இடத்தை; எஃகுத்தகடும், கிண்ணிமூடியும் ஒருசேர இருக்கும் தீக்கல்லியக்கிகள் பிடித்து விட்டன. சொடுக்குஞ்சேவலை விட,  தீக்கல்லியக்கிகள் விலை மலிவாகவும், சிக்கல் குறைவான வடிவமைப்பையும் கொண்டிருந்தன.  

## பெயர்
*ஸ்னாப்ஹான்சு *என்ற பெயர், இடச்சு மொழி வார்த்தையான "*Snap Haan*"-ல் இருந்து தோன்றியது. "*Snap*" என்றால் "கொத்து", "*Haan*" என்றால் "சேவல்" என பொருள். சுத்தியலின் சேவல் தலை வடிவிலும், கீழ்நோக்கிய-நகர்வு சேவல் அதன் உணவை கொத்துவது போன்ற செயல் ஆகியவை, இப்பெயரை இதற்கு பெற்று பெற்றுத்தந்தன.  

ஆங்கிலத்தில், "*Snap" *என்றால் "சொடுக்கு போடுதல்" என பொருள். இந்த துப்பாக்கியை இயக்கும்போது எழும் சப்தம் விரல்களை சொடுக்குவது போல இருப்பதால், இதனை **'சொடுக்கும்+சேவல்=சொடுக்குஞ்சேவல்**' என தமிழில் குறிப்பிடலாம்.  

## மேலும் பார்க்க
- மூடியடி இயக்கம்
- தீக்கல்லியக்கி
- கைபீரங்கி
- திரி இயக்கம்
- தட்டும் மூடி
- சொடுக்கொலி இயக்கம்
- சக்கர இயக்கம்
# ஆடுதுறை - 37 (நெல்)



**ஏ டி டீ 37** (*ADT 37*) என்பது; 1989 ஆம் ஆண்டு அறிமுகப்படுத்தப்பட்ட, அதிகளவில் சாகுபடி செய்யப்படும் குறுகியக் கால நெல் வகையாகும். 105 நாட்களில் அறுவடைக்கு வரக்கூடிய இந்த நெல் இரகம், பி ஜி 280-12 (*BG 280-12*) என்ற நெல் இரகத்தையும், பி டீ பி 33 (*PTB 33*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.
# தேவக இராச்சியம்



**தேவக இராச்சியம்** (Davaka kingdom) இந்தியத் துணைக்கண்டத்தின் தற்கால மத்திய அசாம் பகுதியில் விளங்கியது.  
சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம், குப்தப் பேரரசின் ஐந்து எல்லை நாடுகளில் ஒன்றாக, பரத கண்டத்தின் கிழக்குப் பகுதியில் பிராமணர்கள் ஆண்ட தேவக இராச்சியம் இருந்தது என அறியப்படுகிறது. தற்கால இந்திய மாநிலமான அசாமின் நகாமோ மாவட்டம், தேவக இராச்சியத்துடன் தொடர்புறுத்தி வரலாற்று ஆய்வாளரான *என். கே பட்டாசாலி* குறிப்பிடுகிறார்.  

## வரலாறு
கி பி நான்காம் நூற்றாண்டில் காமரூப பேரரசின் மேற்கு எல்லை நாடாக தேவக இராச்சியம் இருந்ததாக, சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம் அறிய முடிகிறது.  

கி பி ஆறாம் அல்லது ஏழாம் நூற்றாண்டில் தேவக இராச்சியம் காமரூபப் பேரரசில் இணைக்கப்பட்டதாக *கணக் லால் பருவா* (1933) போன்ற வரலாற்று அறிஞர்கள் கருதுகிறார்கள்.  
*பி. என். புரி* (1968) மற்றும் *பி. சி. சௌத்திரி* (1959) போன்ற வரலாற்றாளர்கள் ஐந்தாம் நூற்றாண்டின் முதற்பகுதியில், தேவக இராச்சியத்தின் மன்னர் கல்யாண வர்மன் (422-446) காலத்தில் காமரூபப் பேரரசில் உள்வாங்கப்பட்டதாக கருதுகிறார்கள்.  

## இதனையும் காண்க
- பிராமண அரச குலங்களினதும் அரசுகளினதும் பட்டியல்
# ஆடுதுறை - 38 (நெல்)



**ஏ டி டீ 38** (*ADT 38*) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 1529 - 680 - 3 - 2 (*IR-1529-680-3-2*) என்ற நெல் இரகத்தையும், ஐ ஆர் - 443252 - 6 - 4 (*IR-443252-6-4*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.
# பரிவிராஜக வம்சம்



**பரிவிராஜக வம்சம்** (Parivrājaka dynasty) பரத கண்டத்தின் தற்கால மத்தியப் பிரதேசத்தின் காட்டுப் பகுதிகளை, கி பி ஐந்து முதல் ஆறாம் நூற்றாண்டு முடிய ஆண்ட பிராமண அரச குலமாகும். பரிவிராஜக வம்ச மன்னர்கள் குப்தப் பேரரசில் குறுநில மன்னர்களாக விளங்கியவர்கள்.  

கி பி 475 முதல் கி பி 518 முடிய இப்பகுதியை ஆண்ட பரிவிராஜக வம்சத்தின் இறுதி இரண்டு மன்னர்களான *ஹஸ்தின்* மற்றும் *சம்க்சோபன்* பெயர்கள் சமுத்திர குப்தரின் அலகாபாத் தூண் கல்வெட்டுகளில் குறிக்கப்பட்டுள்ளது.  

## பெயர்க் காரணம்
பரிவிராஜக எனும் சமசுகிருத சொல்லிற்கு துறவிகள் எனப்படும். பாரத்துவாசர் முனிவரின் கோத்திரத்தில் தோன்றிய இவ்வம்சத்தினரின் சில முன்னோர்கள் துறவிகளாக இருந்திருக்கலாம் எனக் கருதப்படுகிறது.  

## பரிவிராஜக வம்ச ஆட்சியாளர்கள்
பரிவிராஜக வம்சத்தின் ஆட்சியாளர்கள் பின்வருமாறு::  

- சுசர்மன்
- தேவாத்தியன்
- பிரபஞ்சனன்
- தாமோதரன்
- ஹஸ்தின் கி பி 475-517
- சம்க்சோபன் கி பி 518-528

## இதனையும் காண்க
- பிராமண அரச குலங்கள்
# முருகதாஸ் (நடிகர்)



**ஆடுகளம் முருகதாஸ்** என்றறியப்படும் **முருகதாஸ்** ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் நடித்து வருகிறார். வெற்றிமாறன் இயக்கத்தில் 2011 ஆவது ஆண்டில் வெளியான ஆடுகளம் திரைப்படத்தில் நடிகர் தனுசின் நண்பராக நடித்திருந்தார். இத்திரைப்படத்தின் மூலமாக புகழ்பெற்றமையால் ஆடுகளம் முருகதாஸ் என்று பரவலாக அறியப்படுகிறார்.  

## திரை வாழ்க்கை
நடிகர் விஜய் நடிப்பில் 2004 ஆவது வெளியான கில்லி திரைப்படத்தில் முதன்முதலாக அறிமுகம் ஆனார். கபடி அணியில் ஒருவராக சில காட்சிகளில் நடித்திருந்தார். இருப்பினும் வெற்றிமாறனின் ஆடுகளம் திரைப்படத்தின் மூலமாகவே அனைவராலும் அறியப்பட்டார். மௌனகுரு திரைப்படத்தில் மனநிலை பாதிக்கப்பட்டவராக நடித்த கதாபாத்திரம் அனைவராலும் பாராட்டப்பட்டது. "அற்புதமான குணச்சித்திர நடிகர்" என தி இந்து பாராட்டியது. 2012 ஆவது ஆண்டில் தடையறத் தாக்க, முகமூடி திரைப்படங்களில் நடித்திருந்தார்.  

2013 ஆவது ஆண்டில், சசிகுமார் நடிப்பில் வெளியான குட்டிப் புலி திரைப்படத்தில் சசிகுமாரின் நண்பராகவும், தகராறு திரைப்படத்தில் நான்கு முக்கிய கதாபாத்திரங்களில் ஒருவராகவும், கண் பேசும் வார்த்தைகள் திரைப்படத்தில் நகைச்சுவை நடிகராகவும் நடித்திருந்தார். பாலமித்ரன் இயக்கும் *கள்வர்கள்* திரைப்படத்தில் முதல்முறையாக கதாநாயகனாக நடிக்கிறார்.  

## நடித்த திரைப்படங்கள்
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2004 | *கில்லி* | ஆதிவாசி |  |
| 2006 | *புதுப்பேட்டை* |  |  |
| 2009 | *வெண்ணிலா கபடிக் குழு* |  |  |
| 2011 | *ஆடுகளம்* | ஊளை |  |
| *மௌனகுரு* | பாபு |  |  |
| 2012 | *தடையறத் தாக்க* | வேலு |  |
| *முகமூடி* |  |  |  |
| 2013 | *கண் பேசும் வார்த்தைகள்* | அப்புக்குட்டி |  |
| *குட்டிப் புலி* |  |  |  |
| *தகராறு* | ஆறுமுகம் |  |  |
| 2014 | *இது கதிர்வேலன் காதல்* | கதிர்வேலனின் நண்பர் |  |
| *குக்கூ* | கவாசு |  |  |
| *ஜிகர்தண்டா* | அவராகவே | சிறப்புத் தோற்றம் |  |
| *கள்வர்கள்* |  |  |  |
| 2015 | *ஈட்டி* | புகழின் நண்பர் |  |
| 2016 | *விசாரணை* | முருகன் |  |
| *அஞ்சல* | கல்யாண ராமன் |  |  |
| *சைத்தான்* | இரவி | } |  |
# ஆக்கூர்



**ஆக்கூர்** (*Akkur*) இந்திய மாநிலமான தமிழ்நாட்டின் மயிலாடுதுறை மாவட்டத்தில் உள்ள வரலாற்றுச் சிறப்புமிக்க ஊராகும். இது மயிலாடுதுறை - தரங்கம்பாடிச் சாலையில் அமைந்துள்ளது. இங்கிருக்கும் சிவன் கோவில் 1500 ஆண்டுகள் பழமையானது. இக்கோவில் யானை ஏற முடியாத வண்ணம் உயரமாகவும் படிகள் செங்குத்தாகவும் அமைக்கப்பட்டுள்ளன. ஆக்கூர் பள்ளிவாசல் தமிழ்நாட்டிலேயே இரண்டாவது பெரிய பள்ளிவாசல். மேலும் தமிழ்நாட்டிலேயே முதல் முறையாக அரபி மொழி கற்பிக்கப்பட்ட பள்ளியும் இங்குதான் உள்ளது.
# பன்னாட்டு வன நாள்



**பன்னாட்டு வன நாள்** (*International Day of Forests*) எனப்படும் இந்நாள், ஒவ்வொரு ஆண்டும் மார்ச் 21 இல் சர்வதேசம் முழுவதும் அனுசரிக்கப்படுகிறது. 2012, நவம்பர் 28 இல் ஐக்கிய நாடுகள் பொதுச் சபையின் தீர்மானம் மூலம் நிறுவப்பட்ட இந்நாளை, பல நாடுகள் பல்வேறு நிகழ்வுகளால் கொண்டாடியும், விழிப்புணர்வு ஏற்படுத்தியும் வருகிறது.
# உலகக் கவிதை நாள்



**உலகக் கவிதை நாள்** (*World Poetry Day*) என்பது ஆண்டுதோறும் மார்ச் 21 இல் கடைப்பிடிக்கப்பட்டு வருகிறது. இது, உலகம் முழுவதும் கவிதை வாசிக்கவும், எழுதவும், வெளியிடவும் மற்றும் போதனை செய்யவும், ஊக்குவிக்கும் பொருட்டு யுனெஸ்கோ எனும் ஐக்கிய பண்பாட்டு நிறுவனத்தால் 1999 ஆம் ஆண்டு அறிவிக்கப்பட்டது.
# இனப்பாகுபாட்டை நீக்குவதற்கான பன்னாட்டு நாள்

**இனப்பாகுபாட்டை நீக்குவதற்கான பன்னாட்டு நாள்** (*International Day for the Elimination of Racial Discrimination*) ஆண்டுதோறும் மார்ச் 21 இல் கடைபிடிக்கப்படுகின்றது. 1960 ஆம் ஆண்டு மார்ச் 21 ஆம் நாளில் தென்னாப்பிரிக்காவின் ஷாடெங்கிலுள்ள ஷார்ப்வில் நகர்ப்புறத்தில் நிகழ்ந்த, இனவொதுக்கலுக்கு எதிரான அமைதிப்பேரணியின்போது அந்நாட்டுக் காவல்துறையினரால் 69 பேர் கொல்லப்பட்டனர்.  

எல்லா வகை இனப்பாகுபாட்டையும் ஒழிக்க முயற்சிசெய்யுமாறு பன்னாட்டுச் சமூகத்தை வேண்டிய ஐக்கிய நாடுகள் பொதுச் சபை 1966 ஆம் ஆண்டில் மார்ச் 21-ஐ இனப்பாகுபாட்டை நீக்குவதற்கான பன்னாட்டு நாளாக அறிவித்தது.  

தென்னாப்பிரிக்காவில் மனித உரிமைகள் நாளாகக் கடைபிடிக்கப்படும் இப்பொது விடுமுறை நாளில் இனவொதுக்கல் காலத்தில் மக்களாட்சிக்காகவும் மனித உரிமைகளுக்காகவும் போராடி உயிரிழந்தோர் நினைவுகூரப்படுகின்றனர்.  

### கருப்பொருள்
ஒவ்வொரு ஆண்டும் இனப்பாகுபாட்டை நீக்குவதற்கான பன்னாட்டு நாள் ஒரு குறிப்பிட்ட கருப்பொருளைக் கொண்டுள்ளது:  
- 2010: இனவாதத்தைத் தகுதியிழக்கு
- 2014: இனவாதம் மற்றும் இனப்பாகுபாட்டுக்கு எதிராக தலைவர்களின் பங்கு
- 2015: அவலத்திலிருந்து இன்றைய இனப்பாகுபாட்டுக்கு எதிராகக் கற்றல்
- 2017: புலம்பெயர்வுச் சூழலையும் உள்ளடக்கிய இனவாதத் தனியமைப்பும் வெறுப்புணர்வைத் தூண்டுதலும்
# உலக டவுன் நோய்க்கூட்டறிகுறி நாள்


உலக டவுன் சிண்ட்ரோம் தினம்  
நோய் எப்போதும் மனிதனின் பகுதியாகவே உள்ளது. டவுன் சிண்ட்ரோம் என்பது மனவளர்ச்சி குன்றியதைக் குறிப்பிடுகிறது. இந்த நோயானது மனித செல்லுக்குள்,  
குரோமோசோமில் ஏற்படும் பிழையால் ஏற்படுகிறது. இந்த நோயைப் பற்றிய விழிப்புணர்வு ஏற்படுத்த ஐ.நா.  
பொதுச்சபை 2011ஆம் ஆண்டு, டிசம்பர் மாதத்தில் மார்ச் 21ஐ உலக டவுன் சிண்ட்ரோம் தினமாக அறிவித்தது.
# சர்வதேச தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாடு நாள்

**தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாட்டுக்கான பன்னாட்டு நாள்** (*International Day of Solidarity with Detained and Missing Staff Members*) என்பது ஐக்கிய நாடுகளினா ஒவ்வோர் ஆண்டும் மார்ச் 25 கடைப்பிடிக்கப்படும் நாளாகும்.  

ஐக்கிய நாடுகளின் அதிகாரிகள் பலர் சட்ட விரோதமாக கடத்தப்பட்டுள்ளனர். முன்னாள் பத்திரிகையாளர் அலெக் கோலெட் (Alec Collett) பாலஸ்தீன முகாம் அருகில் சேவைபுரிந்து கொண்டிருக்கும்போது 1985ஆம் ஆண்டில் துப்பாக்கி முனையில் கடத்தப்பட்டார். அவரது உடல் 2009ஆம் ஆண்டில் லெபனானில் பேக்கா பள்ளத்தாக்குப் பகுதியில் கண்டெடுக்கப்பட்டது. இதனை நினைவு கொள்ளவே ஒவ்வொரு ஆண்டும் மார்ச் 25 அன்று இந்நாள் கடைப்பிடிக்கப்படுகிறது.
# உலக பொம்மலாட்ட நாள்

**உலக பொம்மலாட்ட தினம்** (World Puppetry Day) ஆண்டு தோறும் மார்ச் 21 ஆம் திகதி கொண்டாடப்படுகின்றது. பழமையான மரபுவழிக் கலைகளில் ஒன்றான பொம்மலாட்டம், பொம்மைகளில் நூலைக் கட்டி திரைக்கு பின்னால் இருந்து இயக்கியபடி கதை சொல்லும் கலையாகும். இது 'கூத்து' வகையை சேர்ந்தது. மரப்பாவைக்கூத்து, பாவைக்கூத்து என்ற பெயர்களாலும் இக்கலை அழைக்கப்படுகிறது. நாட்டுப்புற மரபுரிமைகளிடையில் ஒரு தனிப்புகழை கொண்டுள்ள தொடர்பாடல் ஊடகமாகவே இப் பொம்மலாட்டத்தை அறிமுகப்படுக்கலாம். இன்று பல்வேறு நவீன தொழில்நுட்பங்களை சாத்தியமாக்குகிற திரைப்படத்தின் மூதாதையாகவும் இந்த கலை கருதப்படுகின்றது.  

தென்னிந்தியாவில் மரபுவழியாக வளர்ச்சியடைந்த இக்கலை பின்னர் இலங்கை, ஜாவா உள்ளிட்ட பல பகுதிகளுக்கு பயணித்திருப்பதாகக் கூறப்படுகின்றது. பொம்மலாட்டக்கலையில் சீன, மலேசிய, ஜப்பானிய நாடுகளின் பாதிப்புகளும் இருபதாம் நூற்றாண்டு காலத்தில் ஜெர்மனி, இத்தாலி, செக்கோஸ்லாவாக்கியா போன்ற நாடுகளின் பாதிப்புகளும் காணப்பட்டிருப்பினும் கூட பாரம்பரிய பொம்மலாட்டக் கலை தென் இந்திய குறிகளுடனே இன்னும் நடைபெற்று வருவதை அவதானிக்கலாம்.
# விக்கிப்பீடியா:முதற்பக்கக் கட்டுரைகள்/மார்ச் 26, 2017

<div id="mp-tfa-img">  

</div>  
**பாமியான் மாகாணம்** என்பது முப்பத்து நான்கு ஆப்கானிஸ்தானின் மாகாணங்களில் ஒன்று. இதன் பெயர் "ஒளி வீசும் இடம்" என மொழிபெயர்க்கப்படுகிறது. பண்டைக் காலத்தில், நடு ஆப்கானிஸ்தான் பகுதி பட்டுப் பாதையின் ஒரு பகுதியாக இருந்தது. உரோமப் பேரரசு, சீனா, நடு ஆசியா மற்றும் தெற்கு ஆசியா ஆகியவற்றுக்கு இடையிலான பாதைகள் சந்திக்கும் இடமாக இருந்தது. பாமியான் பல நாட்டுப் பயணிகள் தங்கிச் செல்லக்கூடிய பகுதியாக இருந்தது. இங்கு கிரேக்கம் மற்றும் புத்த கலை அம்சங்கள் ஒரு தனிப்பட்ட பாரம்பரிய பாணியில், ஒருங்கிணைந்து அக்கலை கிரேக்க-புத்த கலை என்று அறியப்பட்டது. இந்த மாகாணத்தில் பல புகழ்மிக்க வரலாற்று சிறப்புமிக்க இடங்கள் உள்ளன. இதில் குறிப்பிடத்தக்கதாக புகழ்வாய்ந்த பாமியன் புத்தர் சிலைகள் உள்ளன. அதைச் சுற்றி உள்ள 3,000 குகைகள், பேண்ட்-இ அமீர் தேசிய பூங்கா, தாரா-இ-அஜ்ஹடார், கோல்கோடா மற்றும் ஜாகாக் ஆகிய பண்டைய நகரங்கள், பெரோஸ் பஹார், அஸ்டோபா, கிளிகான், கஹோர்கின் , காஃரின் மற்றும் சில்டுகட்டரன் போன்ற இடங்கள் ஆகும். மாகாணத்தின் மக்கள் தொகை 425,500 ஆகும். **மேலும்...**
# நவுரூஸ்

**நவுரூஸ்** என்பது ஈரானியப் புத்தாண்டு ஆகும். இந்தச் சொல்லுக்கு புது நாள் என்று பொருள் இந்த புத்தாண்டு விழா கிட்டத்தட்ட 3,000 ஆண்டுகளாக கொண்டாடப்பட்டிருக்கிறது. தற்காலத்திலும், தென்மேற்கு ஆசியா, நடு ஆசியா, காக்கேசியா, கருங்கடல், பால்கன் குடா பகுதிகளிலுள்ள ஈரானியரும் பிற மக்களும் கொண்டாடுகின்றனர். இரானிய நாட்காட்டியின் முதல் மாதத்தின் முதல் நாள் உதயமாவதை இப்புத்தாண்டு உணர்த்துகிறது.  

இந்த புத்தாண்டு மார்ச்சு இருபத்தொன்றாம் நாளோ அதற்கு முந்தைய நாளிலோ, அடுத்த நாளிலோ தொடங்கும்.  
இப்பண்டிகை சரத்துஸ்திர சமயத்தைப் பின்பற்றும் இரானியருடையது என்றாலும், சமயச் சார்பின்றி பலரும் கொண்டாடுகின்றனர்.  

இப்புத்தாண்டின் முதல் நாள் கீழ்க்காணும் நாடுகளில் விடுமுறை நாளாக அறிவிக்கப்பட்டுள்ளது.  
- ஆப்கானித்தான் (மார்ச்சு 21)
- அல்பேனியா (மார்ச்சு 22)
- அசர்பைஜான் (மார்ச்சு 20 முதல் மார்ச்சு 26 வரை, 7 நாட்கள்)
- சியார்சியா
- ஈரான் (மார்ச்சு 20 முதல் 24 வரை 5 நாட்கள்; பள்ளிகளுக்கு 14 நாட்கள் விடுமுறை)
- ஈராக் ( ஈராக்கிய குர்திஸ்தான்)(21 March)
- கசக்கஸ்தான் (மார்ச்சு 21 முதல் மார்ச்சு 24 வரை, 4 நாட்கள்)
- கொசோவோ (மார்ச்சு 21)
- கிர்கிசுத்தான் (மார்ச்சு 21)
- பயான் - ஓல்கீ, மங்கோலியா (மார்ச்சு 22)
- தஜிகிஸ்தான் (மார்ச்சு 20 முதல் 23 வரை, 4 நாட்கள்)
- துருக்மெனிஸ்தான் (மார்ச்சு 21 முதல் மார்ச்சு 22 வரை, 2 நாட்கள்)
- உசுபெக்கிசுத்தான் (மார்ச்சு 21)

இப்புத்தாண்டின் முதல் நாளை விடுமுறை நாளாக அறிவிக்க கனேடிய பாராளுமன்றம் சட்டமியற்றியது.  

## படத்தொகுப்பு

## மேலும் பார்க்க
- சம இரவு நாள்
- புத்தாண்டு நாள்
# பன்னாட்டு வண்ண நாள்



**பன்னாட்டு வண்ண நாள்** (*International Colour Day (ICD*) எனும் இந்நாள், ஒவ்வொரு ஆண்டும் மார்ச் 21 இல் கடைப்பிடிக்கப்படுகிறது. மேலும், கருத்து காட்சி, மக்கள் வாழ்வியல் கோட்பாடுகள், மற்றும் உண்மையியல் உணர்தல் போன்ற மிகவும் பெரியதாக உதவகூடியதாகவும், உலகம் சுற்றியுள்ள மறக்கமுடியாத வண்ண நடவடிக்கைகள் பெருகிய முறையில் அனைத்துலக வண்ணம் நாள் உருவாக்கி கொண்டாடப்பட்டு வருகின்றன.
# டேவிட் கில்


### விரிவுரைகள்
*வானியல், பழையதும் புதியதும்* எனும் தலைப்பில் இவர் 1909 இல் அரசு நிறுவனக் கிறித்துமசு விரிவுரை ஆற்ற அழைக்கப்பட்டார்..  

### விருதுகள்
- வைசு பரிசு (1879)
- புரூசு பதக்கம் (1900)
- அரசு வானியல் கழகப் பொற்பதக்கம் (1882, 1908)
- ஜேம்சு கிரைகு வாட்சன் பதக்கம் (1899)

### இவரது நினைவாகப் பெயரிடப்பட்டவை
- கில் (நிலாக் குழிப்பள்ளம்)
- கில் (செவ்வாய்க் குழிப்பள்ளம்)
# வாரன் தெ லா ரூ



**வாரன் தெ லா ரூ** *(Warren De la Rue)* (15ஜனவரி 1815 - 19 ஏப்பிரல் 1889) ஒரு பிரித்தானிய வானியலாளரும் வேதியியலாளரும் ஆவார். இவர் வானியல் ஒளிப்படவியலில் ஆற்றிய முன்முனைவான பணிக்காகப் பெயர்பெற்றவர்.  

## வாழ்க்கை
வாரன் குவர்ன்சேவில் பிறந்தார். இவரது தந்தையார் இலண்டனில் எழுதுபொருள் அங்காடியை நிறுவிய தாமசு தெ லா ரூ ஆவார். இவரது தாயார் வாரன் எனப்படும் ஜேன் ஆவார்.  

இவர் பாரீசு பார்பே கல்லூரியில் தன் கல்வியை முடித்த பிறகு தன் தந்தையாரின் வணிகத்தை மேற்கொண்டார். எனினும் ஓய்வு நேரத்தில் வேதியியல், மின்னியல் ஆய்வுகளில் ஈடுபட்டுள்ளார். இவர் இந்த தலைப்புகளில் பல ஆய்வுக் கட்டுரைகளை 1836 முதல் 1848 வரை வெளியிட்டுள்ளார்.பிளாட்டினத்தின் உயர் உருகுநிலை அதை உயர் வெப்பநிலையில் இயக்க உதவும் என்பதும் வெற்றிடத்தில் வளிம மூலக்கூறுகள் மிக அருகியே இருப்பதால் வெற்றிடக் குழலின் பிளாட்டினத்துடன் வினைபுரிய இயலாதமைyaaல் அதன் வாழ்நாள் நீடிக்கும் என்பதும் இந்த வடிவமைப்பின் அறிவியல் அடிப்படையாக விளங்குகிறது. இது மிக திறம்பட்ட வடிவமைப்பு தான் என்றாலும் பிளாட்டினத்தின் உயர்விலையால் வணிகவியலாக பயன்படுத்த முடியாமற் போனது.  

ஜேம்சு நாசுமித்தால் வானியலுக்கு ஈர்க்கப்பட்ட இவர் 1850 இல் ஒரு 13 அங்குல தெறிப்புவகை தொலைநோக்கியைப் புனைந்துள்ளார். இது முதலில் கேனான்பரியிலும் பின்னர் மிடில்செக்சில் உள்ள கிரான்போர்டிலும் நிறுவப்பட்டது. இதைப் பயன்படுத்தி தனித்த அழகும் தெளிவும் உள்ள பல வான்பொருள்களின் வரைவுகளை உருவக்கினார்.  

இவர் 1851 இல் இவரது கவனத்தை ஜார்ஜ் பிலிப்சு பாண்டு அந்த ஆண்டின் கண்காட்சியில் காட்டிய புதுவகை நிலாப்படம் தான் மிகவும் ஈர்த்துப் பெருங்கிளர்ச்சியை தூண்டியுள்ளது இவர் பின்னர் மிக வேகமான ஈரக் கொல்லோடியச் செயல்முறையைப் பின்பற்றி மிகத்தெளிவான நிலா வரையறுப்பு ஒளிப்படங்களை வெற்றிகரமாக எடுத்துள்ளார். இவரது நிலா ஒளிப்படங்களை.1865 இல் இலெவிசு மோரிசு உரூதர்பர்டு நிலாப்படங்கள் எடுக்கும் வரை எதுவும் விஞ்சிடவில்லை.  

இந்தப் பயணம் முன்பே கூறிய பெக்கேரிய விரிவுரைக்கான கருப்பொருள் ஆனது. இந்த ஒளிப்படங்கள் சூரியனின் செந்தணல் வீச்சை ஐயத்துக்கு இடமின்றி ஒளிமறைப்பின்போது நிலா விளிம்புகளில் காட்டின. இவர் 1873 இல் இருந்து வானியலில் தன் முனைப்பான செயல்பாட்டை நிறுத்தினார். பிறகு தன் வானியல் கருவிகளை ஆக்சுபோர்டு பகலைக்கழக நோக்கீட்டகத்துக்கு அளித்துள்ளார். அதற்குப் பின்னரும் 1887 ஆம் ஆண்டில் அதே வான்காணகத்துக்கு தன் 13 அங்குல ஒளிமுறிவுவகைத் தொலைநோக்கியையும் கார்த்தே து சியுலில் நடந்த பன்னாட்டு ஒளிப்பட வானளக்கையில் நோக்கீட்டகம் பங்கேற்பதற்காக வழங்கியுள்ளார். அரசு கழகம் 1863 இல் கெக்கேரிய விரிவுரைத் தகைமையையும் 1864 இல் அரசு பதக்கத்தையும் இவருக்கு ."* 1860 இல் நிகழ்ந்த முழு சூரிய ஒளிமறைப்பின்போது இவரெடுத்த நோக்கிடுகளுக்காகவும் அவற்றின் வானியல் சார்ந்த ஒளிப்படவியல் மேம்பாட்டுக்காகவும் *" வழங்கியது.
# ஆடுதுறை - 39



**ஆடுதுறை - 39** (*ADT 39*) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 8 (*IR-8*) என்ற நெல் இரகத்தையும், ஐ ஆர் - 20 (*IR-20*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5600 கிலோ மசூலாக கிடைக்கக்கூடிய இந்த நெல் வகை, தமிழ்நாடு, மற்றும் பாண்டிச்சேரி மாநிலங்களில் அதிகளவில் பயிரிடப்படுவதாக கருதப்படுகிறது.
# ஜான் எர்ழ்செல்


**சர் ஜான் பிரெடரிக் வில்லியம் எர்ழ்செல்** *(Sir John Frederick William Herschel, 1st Baronet)* (7 மார்ச்சு 1792 – 11 மே 1871)  
ஒரு ஆங்கிலேய பலதுறை அறிஞரும் கணிதவியலாளரும் வானியலாலரும் வேதியியலாளரும் புதுமைபுனைவாளரும் செய்முறைஒளிப்படவியலாளரும் ஆவார். இவர் நிலைத்திணையியலிலும் அரிய ஆய்வுகள் செய்துள்ளார்.  
- *A Treatise on Astronomy* (1833)
- *Outlines of Astronomy* (1849)
- *General Catalogue of 10,300 Multiple and Double Stars* (published posthumously)
- *Familiar Lectures on Scientific Subjects*
- *General Catalogue of Nebulae and Clusters*
- *Manual of Scientific Inquiry* (ed.), (1849)
- *Meteorology* (1861)
- *Physical Geography* (1861)
- *Familiar Lectures on Scientific Subjects* (1867)
-
# பூர்சூட் இராச்சியம்



**பூர்சூட் இராச்சியம்** (Bhurshut) ( அல்லது **பூரசுதா இராச்சியம்**, தற்கால இந்திய மாநிலமான மேற்கு வங்காளத்தின் ஹவுரா மாவட்டம் மற்றும் ஹூக்ளி மாவட்டங்களை உள்ளடக்கிய சிறு இராச்சியம் ஆகும். இவ்விராச்சியத்தின் தலைநகர் **பூர்சூட்** நகரம் ஆகும்.  

கி பி 15ஆம் நூற்றாண்டு முதல் 18ஆம் நூற்றாண்டு முடிய பூர்சூட் இராச்சியத்தை பிராமண குடும்பத்தினர் ஆண்டனர்.  

முகலாயப் பேரரசர் அக்பர் காலத்தில், பூர்சூட் இராச்சியத்தை கிருஷ்ணராய் எனும் மன்னர் (1583-1584) ஆண்டார். பூர்சூட் இராச்சியத்தின் புகழ்பெற்ற மன்னர் கிருஷ்ணராயின் பேரன் பிரதாபநாராயணன் (1652–1684) ஆவார்.  

பூர்சூட் இராச்சியத்தில் பவானிபூர், வசந்தபூர் மற்றும் ராஜ்பால்ஹத் எனுமிடங்களில் கோட்டை கொத்தளங்கள் இருந்ததாக அறியப்பட்டாலும், ஹவுரா மாவட்டத்தில், தாமோதர் ஆற்றின் கரையில், ராஜ்பால்ஹத் எனுமிடத்தில் திஹி பூர்சூட் எனுமிடம் உள்ளது.  

பூர்சூட் இராச்சியம், வர்தமான்ராஜ் எனும் கீர்த்திசந்த் என்பவரால் 18ஆம் நூற்றாண்டில் கைப்பற்றப்பட்டது.  

## பூர்சூட் இராச்சியத்தின் மன்னர்கள்
- சிவநாராயணன்
- ருத்திரநாராயணன்
- பவசங்கரி
- பிரதாபநாராயணன்
- பூரிசிரேஸ்தா நாராயனன்
- இலக்குமி நாராயணன்

## இதனையும் காண்க
பிராமண அரச குலங்களினதும் அரசுகளினதும் பட்டியல்
# மௌனகுரு (திரைப்படம்)


**மௌனகுரு** சாந்த குமார் இயக்கத்தில் 2011 ஆவது ஆண்டில் வெளியான தமிழ்த் திரைப்படமாகும். மு. க. தமிழரசு தயாரித்த இத்திரைப்படத்தில் அருள்நிதி, இனியா ஆகியோர் முதன்மை வேடங்களிலும், ஜான் விஜய், உமா ரியாஸ்கான் ஆகியோர் இதர துணை வேடங்களிலும் நடித்திருந்தனர். தமன் இசையமைப்பில் 2011 திசம்பர் 16 அன்று வெளியான இத்திரைப்படம் ரசிகர்களிடம் நல்ல வரவேற்பைப் பெற்றது.  

## நடிகர்கள்
- அருள்நிதி - கருணாகரன்
- இனியா - ஆர்த்தி
- ஜான் விஜய் - மாரிமுத்து
- உமா ரியாஸ்கான் - பழனியம்மாள்
- கிருஷ்ணமூர்த்தி - பெருமாள்சாமி
- பாலகிருஷ்ணன் - செல்வம்
- மது - ராஜேந்திரன்
- ஆடுகளம் முருகதாஸ் - பாபு
- சுஜாதா சிவகுமார் - அமல், கருணாகரனின் தாயார்
- காஜல் பசுபதி
- அட்டகத்தி தினேஷ் - கல்லூரி முதல்வரின் மகன்
- காளி வெங்கட் - மருத்துவமனை உதவியாளர்

## பாடல்கள்

இத்திரைப்படத்திற்கு தமன் இசையமைத்திருந்தார். பாடல்கள் 2011 நவம்பர் 15 அன்று வெளியானது.  

## மறுஆக்கம்
தமிழில் வெற்றி பெற்றதைத் தொடர்ந்து கன்னடத்தில் *குரு* (2012) எனவும், தெலுங்கில் *சங்கரா* (2015) எனவும் மறுஆக்கம் செய்யப்பட்டது. 2016 ஆவது ஆண்டில் ஏ. ஆர். முருகதாஸ் இயக்கத்தில் *அகிரா* என இந்தியிலும் மறுஆக்கம் செய்யப்பட்டது.
# ஆயின்வார் வம்சம்



**ஆயின்வார் வம்சம்** அல்லது **ஆயின்வாரிகள்** தற்கால இந்தியாவின் பிகார் மாநிலம் மற்றும் நேபாள எல்லைப் பகுதியான மிதிலை பிரதேசத்தை கி பி 1323 முதல் கி பி 1526 முடிய ஆண்ட பிராமண அரச குலமாகும்.  
காசிபர் கோத்திரத்தைச் சேர்ந்த ஆயின்வார் மிதிலை பிராமண அரச குலத்தினர், மிதிலை பிரதேசத்தை, மதுபனி மாவட்டத்தில் உள்ள *சுகௌனா* எனும் நகரைத் தலைநகராகக் கொண்டு 200 ஆண்டுகள் ஆண்டனர். ஆயின்வார் வம்ச மன்னர்கள் மைதிலி மொழியையும், மைதிலி பண்பாட்டையும் போற்றி வளர்த்தனர்.  

## வரலாறு
ஆயின்வாரிகள், ஆயினி எனும் கிராமத்தை பூர்வீகமாகக் கொண்டவர்கள் என்பதால் இவ்வம்சம் ஆயின்வார் வம்சம் என அழைக்கப்படுகிறது. இப்பகுதியில் ஆட்சி செலுத்திய இராசபுத்திர குலத்தின் குறுநில மன்னர் வீழ்ந்த பின்னர், ஆயினி தாக்கூர் என்ற மிதிலை பிராமணர், கி பி 1407-இல் மிதிலை பிரதேசத்தைக் கைப்பற்றினார்.  

## ஆட்சியாளர்கள்
ஆயினி தாக்கூரின் ஆட்சிக்குப் பின்னர் ஆயின்வார் வம்சத்தின் 20 மன்னர்களும், ராணிகளும் மிதிலை பிரதேசத்தை ஆண்டனர். கி பி 1526-இல் ஆயின்வார் வம்சத்தின் ஆட்சி முடிவுக்கு வந்தது. ஏறத்தாழ நான்கு ஆண்டுகள் ஆட்சி புரிந்த, ஆயின்வார் வம்ச ஆட்சியாளரான சிவ சிங், மைதிலி மொழி வித்தியாபதி போன்ற அறிஞர்களைப் போற்றினார். ஜவுன்பூர் சுல்தான் சிக்கந்தர் ஷாவுடனான போரில் ஆயின்வார் வம்ச மன்னர் சிவ சிங் மாண்டார்.  

## வீழ்ச்சி
கி பி 1526-இல் இப்ராகிம் லோடியின் தந்தையான சிக்கந்தர் லோடிக்கும், மிதிலையின் ஆயின்வார் வம்ச மன்னர் இலக்குமிநாத சிங் தேவனுக்கும் நடந்த போரில், இலக்குமி நாத சிங் தேவனின் மறைவுடன் மிதிலையில் ஆயின்வார் வம்சத்தின் ஆட்சி முடிவுக்கு வந்தது.  
அக்பர் கி பி 1577-இல் **ராஜா தர்பங்கா** என்பவரை மிதிலைப் பிரதேசத்தின் ஆளுநனராக நியமிக்கும் வரை, இப்பிரதேசம் இராசபுத்திரர்களால் பங்கிடப்பட்டு, நிலையற்ற ஆட்சியாளர்களால் ஆளப்பட்டது.  

## இதனையும் காண்க
- பிராமண அரச குலங்களினதும் அரசுகளினதும் பட்டியல்
# ஆடுதுறை - 41 (நெல்)



**ஏ டி டீ - 41** (*ADT 41*) எனப்படும் இந்த நெல் வகை, **பாசுமதி - 378** நெல் இரகத்திலிருந்து மரபுபிறழ்ந்த (*Mutant of Basmati 378*) முறையில் உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# விக்கிப்பீடியா:உங்களுக்குத் தெரியுமா/மார்ச் 22, 2017

<div id="mp-tfa-img">  

</div>  
- **வெச்சூர் மாடு** *(படம்)* உலகின் சிறிய மாட்டினமாக கின்னஸ் சாதனை புத்தகத்தில் இடம்பித்துள்ளது.
- மிக இளவயதில் (பதினாறு வயது) பிரெஞ்சு ஓப்பன் பட்டம் பெற்றவர் **மோனிகா செலசு** ஆவார்.
- தட்டம்மை, தாளம்மை, மணல்வாரி ஆகிய மூன்று நோய்களுக்குமான தடுப்பு மருந்தும் கலந்து 1971 ஆம் ஆண்டு முதல் **எம்எம்ஆர் தடுப்பு மருந்து** என்ற பெயரில் தரப்படுகிறது.
# ராஜா முகமது



**ராஜா முகமது** இந்தியத் திரைப்படத் தொகுப்பாளர். மலையாளம், தமிழ்த் திரைப்படங்களில் பங்காற்றி வருகிறார். பருத்திவீரன் திரைப்படத்திற்காக சிறந்த படத்தொகுப்பாளருக்கான இந்திய தேசிய திரைப்பட விருதும், சுப்ரமணியபுரம் திரைப்படத்திற்காக சிறந்த படத்தொகுப்பாளருக்கான விஜய் விருதும் பெற்றுள்ளார்.  

## வாழ்க்கைக் குறிப்பு

## பங்காற்றிய திரைப்படங்கள்
### தமிழ்த் திரைப்படங்கள்
### மலையாளத் திரைப்படங்கள்
# ஆடுதுறை - 43



**ஆடுதுறை - 43** *(ADT-43)* முன்மொழிவு எண்: (IET-14878) எனும் இது; 1999 ஆம் ஆண்டு அறிமுகப்படுத்தப்பட்ட குறுகியகால நெல் வகையாகும். 110 நாட்களில் அறுவடைக்கு வரக்கூடிய இந்த நெல் இரகம், மேம்படுத்தட்ட வெள்ளைப் பொன்னி என்ற நெல் இரகத்தையும், ஐ ஆர் 50 *(IR 50)* எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5600 கிலோ (*56 Q/ha*) மசூலாக கிடைக்கக்கூடிய இந்த நெல் வகை, தமிழகத்தில் அதிகளவில் பயிரிடப்படுகிறது.
# இராய் கூட்டறிகுறி


**இராய் கூட்டறிகுறி** (*Reye's syndrome*) என்பது அழற்சியற்ற மூளைக்கோளாறு மற்றும் கல்லீரல் கோளாறு ஆகியன உருவாகக்கூடிய ஒரு நோய்க் கூட்டறிகுறியாகும். இது பெரும்பாலும் தீநுண்ம நோயில் இருந்து குணமடையும் பருவத்தில் ஏற்படுகின்றது. சிறார்களில் இன்ஃபுளுவென்சா அல்லது சின்னம்மை போன்ற தீநுண்ம நோய்களின் போது அசுப்பிரின் அல்லது [[:  

## நோய் அறிகுறிகள்
குழந்தைகளில் வயிற்றோட்டம், விரைவாக மூச்சுவிடல் மற்றும் இருவயதிற்கும் மேற்பட்ட சிறார்களில் வாந்தி, தூக்கமயக்கம் என்பன முதன்மை அறிகுறிகளாகும். இத்துடன் எரிச்சல் தன்மை, குழப்பம், வலிப்பு, சோம்பல், மந்த நிலை போன்றனவும் ஏற்படும். வலிப்பு அல்லது மயக்க நிலை ஏற்படின் அவசர மருத்துவ உதவி நாடல் அவசியம்.  

## உசாத்துணைகள்
# கூடலூர் வண்ணத்துப்பூச்சி பூங்கா

**கூடலூர் வண்ணத்துப்பூச்சி பூங்கா﻿** என்பது தமிழ்நாட்டின், நீலகிரி மாவட்டம், கூடலூரில் அமைந்துள்ள ஒரு வண்ணத்துப்பூச்சி பூங்கா ஆகும்.  
## பூங்கா அமைவிடம்
இந்த வண்ணத்துப்பூச்சி பூங்காவானது கூடலூரை அடுத்த தேவாலா அரசு தோட்டக் கலைப் பண்ணையில், ரூ.20 லட்சம் செலவில் 2015 ஆம் ஆண்டு உருவாக்கப்பட்டு திறக்கப்பட்டது. இப்பூங்காவுக்காக 0.25 ஏக்கரில் பசுமை குடில்கள் அமைக்கப்பட்டுள்ளன. தேவாலா தோட்டக்கலைப் பண்ணையில் ஆண்டு முழுவதும் வண்ணத்துப்பூச்சிகளை வரவழைக்கும் வகையில், வண்ணத்துப்பூச்சிகளைக் கவர குரோடோலேரியா லாஞ்டெஸ் உட்பட்ட 12 வகையான செடிகள் வளர்க்கப்படுகின்றன. பருவகாலத்தில், இச்செடிகளில் வண்ணத்துப்பூச்சி முட்டையிட்டு, அவை வளர்ந்து வண்ணத்துப்பூச்சிகளாக இடம்பெயர்ந்து செல்கின்றன. இதில் வண்ணத்துப் பூச்சிகளின் இரை, இனப்பெருக்கம், முட்டையிடுதல் ஆகியவற்றுக்கான மலர்ச் செடிகள் வளர்க்கப்பட்டு, சீரான வெப்பநிலையும் ஏற்படுத்தப்பட்டுள்ளது. தும்பை, சங்கு வகைகளைச் சார்ந்த செடிகளை வண்ணத்துப் பூச்சிகள் அதிக அளவில் நாடி வருகின்றன. இதையறிந்து, கூடலூர் ஜீன்பூல் தாவர மையத்தில், சோதனை முறையில் குரோடோ லேரியா லாஞ்டெஸ் செடிகள் வளர்க்கப்படுகின்றன. பருவகாலத்தில், இச்செடிகளில் கூட்டம், கூட்டமாக வண்ணத்துப்பூச்சிகளை காண முடியும். இப்பூங்காவைச் சுற்றுலாப் பயணிகளிடையே பிரபலப்படுத்தும் வகையில், நுழைவுக் கட்டணம் வசூலிக்கப்படுவதில்லை.
# யோகான்னசு எவெலியசு



**யோகான்னசு எவெலியசு** *(Johannes Hevelius)* (செருமன் மொழியில் *எவெல் (Hevel)*; ; – 28 ஜனவரி 1687) ஒரு நகரமன்ற உறுப்பினரும் அப்போது போலந்து-உலூத்தூனியப் பொதுநலவாயப் பகுதியாகவிருந்த தான்சிக்கின் மேயரும் ஆவார். வானியலாளராக இவர், நிலாவின் நிலக்கிடப்பியல் புல நிறுவுனராகப் பெயர்பெற்றார். இவர் பத்து விண்மீன்குழுக்களை விவரித்தார். இவற்றில் ஏழு இன்றும் வானியலாளர்களால் ஏற்கப்படுகின்றன.  

## சொற்பிறப்பியல்
போலந்து அறிவியல் கல்விக்கழகத்தின்படி (1975), ஆவுக் (hawk) எனும் ஆங்கிலச் சொல்லின் வரலாற்றியல் இணைச்சொல்லான ஆவுக்கே (surname Hawke) வேர்ச்சொல்லாகும். இது ஆவெல்கே (*Hawelke*) அல்லது ஆவெலெக்கே (*Hawelecke*) என மாறியது.  
போலந்தில் இவர் ஜான் எவெலியசு ( *Jan Heweliusz*) எனப்படுகிறார்.  
பாட்ரிக் மூரின் கூற்றுப்படி, எவெலியசு ( *Hevelius*) என்பது எவெல்கே (*Hewelcke*)என்பதன் திரிபாகும். other versions of the name include Hewel, அல்லது எவெல் (Hevel), எவெல்கே (Hevelke) அல்லது ஓஃபெல் ( Hoefel), ஓவெல்கே ( Höwelcke), ஓஃபெல்கே (Höfelcke) என்பவற்றின் திரிபாகும்.  
பெலிக்சு பெந்த்கோவ்சுகியின் கூற்றுப்படி (1814), இவர் இளமையில் இவர் ஓஃபெலியசு ( Hoefelius) எனவும் உலூத்விக் குந்தர்-பூர்சுடென்வால்டேவின் அறிக்கைப்படி (1903), இலத்தீன வடிவப் பயன்பாட்டுக்கு அடுத்தபடி, எவெலியசுவின் கையெழுத்து யோகான்னசு ஓஃபெலியசு தாந்திசுகானசு ( *Johannes Höffelius Dantiscanus* ) என 1631இலும் கேன்சு ஓவெல்கே ( *Hans Höwelcke*) என 1639 இலும் அமைந்தது.  

## இளம்பருவம்
இவரது தந்தையார் ஆபிரகாம் எவெல்கே (1576–1649) ஆவார். இவரது தாயார் கோர்துலா எக்கர் (1576–1655) ஆவார். இருவருமே செருமன் மொழிபேசும் உலுத்தேரியக் கிறித்தவராவர். பொகீமியாவைச் சேர்ந்த மதுத் தேறல் வணிகராவர். இளமையில் இவர் காதெசு (காந்தெசு) சென்று அங்கே போலிசு மொழியைக் கற்றார்.  

இவர் பெயர்பெற்ற யோபன் தேறலை(பீரை) உருவாக்கினார். இதன் பெயர் யோபன்காசே எனும் தெருவின் பெயரால் அழைக்கப்படுகிறது. இது 1945 ஆம் ஆண்டுக்குப் பின்னர் பிவ்னா தெரு (பீர் தெரு) என மாற்றப்பட்டது. இத்தெருவில் தான் குதான்சுக் நகரப் புனித மேரி ஆலயம் அமைந்துள்ளது.  

பள்ளிக் கல்வியின் பின்னர் இவர் பீட்டர் குரூகரிடம் பயின்றார். இவர் இலைடன் பல்கலைக்கழகத்தில் 1630 இல் சட்ட வரலாறு கற்றார். பிறகு இங்கிலாந்துக்கும் பிரான்சுக்கும் சென்று, பியேர் காசெண்டியையும் மரீன் மெர்சென்னேவையும் அதனாசியசு கிர்ச்சரையும் சந்தித்தார். இவர் 1634 இல் சொந்த நகருக்குத் திரும்பிவந்து 1635 மார்ச்சு 21 இல் காதரைன் இரெபெசுக்கேவை மணந்தார். இவரது மனைவி இருவீடுகளுக்கு உரிமைவாய்ந்த பக்கத்து வீட்டுக்காரி ஆவார். இவர் இவரினும் இரு அகவை இளையவர். அடுத்த ஆண்டே இவர் பேர் தேறலாக்க வணிக்க் குழுவின் உறுப்பினர் ஆனார். இதை 1643 முதலே தலைமை தாங்கி நடத்தலானார்.  

## வானியல்
.
# மேற்கோட்குறி

**ஒற்றை மேற்கோள் குறி** சிறப்புக் காரணம் கருதி ஏதேனும் ஒரு சொல்லை அல்லது தொடரைக் குறித்துக் காட்டுகின்ற இடங்களிலும், உரையாடலுக்குள் இடம்பெறும் மற்றோர் உரையாடலைக் குறிக்கவும் இடப்படுகின்றது.  

எடுத்துக்காட்டு:  
- ''பரதன், “நான் என் செய்வேன்! அண்ணன், ‘நீபோ. நான் பதினான்கு ஆண்டுகள் கழித்தே வருவேன்’ என்று சொன்னார். அதனால் வந்துவிட்டேன்".

பிரித்துக் காட்டுதற்கும், பிறருடையது என்று அறிவித்தற்கும், பழமொழிகளைத் தெரிவித்தற்கும் ஒற்றை மேற்கோள் பயன்படுத்தப் படுகின்றது.  

எடுத்துக்காட்டு:  
- ‘வு’, ‘வூ’, ‘வொ’, ‘வோ’ என்னும் எழுத்துக்கள் சொல்லுக்கு முதலில் வரா.
- ‘முயற்சி உடையார் இகழ்ச்சி அடையார்’ என்பது பழமொழி.

**இரட்டை மேற்கோள் குறி**: தன் கூற்றை வலியுறுத்தத் தன்னினும் சிறந்தோர் கூறியவற்றை எடுத்தாளுகின்ற இடங்களிலும், பிறர் உரையாடலை அப்படியே கூறுமிடங்களிலும் இரட்டை மேற்கோள் இடவேண்டும்.  

எடுத்துக்காட்டு:  
- *“அறம்தலை நின்றார்க்கு இல்லை அழிவு” என்றார் கம்பர்.*
- *நெடுஞ்செழியன், “இப்போரில் நான் வெல்லாமற் போனால் என் குடிகள் தூற்றும் கொடுங்கோலனாவேனாக!” என்று சூளுரைத்தான்.*
# ஜார்ஜ் எல்லேரி ஏல்


**ஜார்ஜ் எல்லேரி ஃஏல்** *(George Ellery Hale)* (ஜூன் 29, 1868 -பிப்ரவரி 21, 1938) ஓர் அமெரிக்க சூரிய வானியலாளர் ஆவார். இவர் சூரியக் கரும்புள்ளிகளின் காந்தப் புலத்தைக் கண்டுபிடித்துப் பெயர்பெற்றவர்.இவர் பல உலக பெயர்பெற்ற தொலைநோக்கிகளை வடிவமைத்துக் கட்டி உருவாக்கியவர்; அவற்றில், யெர்க்கேசு வான்காணக 40 அங்குலத் தொலைநோக்கியும் மவுண்ட் வில்சன் வான்காணகத்தின் 60 அங்குல ஃஏல் தொலைநோக்கியும் 100 அங்குலத் ஃஊக்கர்த் தொலைநோக்கியும் பலோமார் வான்காணக 200 அங்குல ஃஏல் தொலைநோக்கியும் ஆகியவை குறிப்பிட்த் தகுந்தவை. இவை அனைத்துமே ஒளித்தெறிப்புவகை தொலைநோக்கிகளாகும்.  
## வாழ்க்கை
ஜார்ஜ் எல்லேரி ஃஏல் 1868 ஜூன் 29 இல் இல்லினாயிசில் உள்ல சிகாகோ நகரில் பிறந்தார். இவரது தந்தையார் வில்லியம் எல்லேரி ஃஏல் ஆவார். இவரது தாயார் மேரி பிரவுன் ஆவார். இவர் இங்கிலாந்து எர்ட்ஃபோர்டுசயரைச் சேர்ந்த வாட்டநாந்சுடோனில் இருந்த தாமசு ஃஏல் கால்வழியினர், தாமசின் மகன் 1640 இல் அமெரிக்காவுக்குப் புலம்பெயர்ந்தார்.  
- ஃஏல் நிலாக் குழிப்பள்ளம்
- ஃஏல் செவ்வாய்க் குழிப்பள்ளம்
- ஜார்ஜ் எல்லேரி ஃஏல் நடுநிலைப் பள்ளி,வுட்லாந்து மலை, கலிபோர்னியா
- ஃஏல் இல்லம், சோர்லாந்து முற்றம், சிகாகோ பல்கலைக்கழகம்
- ஃஏல் கட்டிடம், பசதேனா, கலிபோர்னியா
- ஜார்ஜ் எல்லேரி ஃஏல் பரிசு, அமெரிக்க வானியல் கழக சூரியப் பிரிவு வழங்குவது
# ஆடுதுறை - 44 (நெல்)



**ஏ டி டீ - 44** (*ADT-44*) எனும் இது; 2000 ஆம் ஆண்டு அறிமுகப்படுத்தப்பட்ட நீண்டகால நெல் வகையாகும். 150 - 160 நாட்களில் அறுவடைக்கு வரக்கூடிய இந்த நெல் இரகம், ஓ ஆர் 1128 - 7 - 1 (*OR-1128-7-1*) என்ற நெல் இரகத்திலிருந்து பெறப்பட்ட நெல் வகையாகும். ஒரு எக்டேருக்கு சுமார் 6500 கிலோ (*62 Q/ha*) மசூலாக கிடைக்கக்கூடிய இந்த நெல் வகை, தமிழகத்தில் அதிகளவில் பயிரிடப்படுவதாக கருதப்படுகிறது.
# சைத்தான் (திரைப்படம்)


**சைத்தான்** 2016 ஆவது ஆண்டில் பிரதீப் கிருஷ்ணமூர்த்தி இயக்கத்தில் வெளியான ஒரு தமிழ்த் திரைப்படமாகும். விஜய் ஆண்டனி, அருந்ததி நாயர் ஆகியோர் முக்கிய வேடங்களிலும், சாருஹாசன், ஒய். ஜி. மகேந்திரன், கிட்டி ஆகியோர் இதர துணை வேடங்களிலும் நடித்துள்ளனர். தெலுங்கில் *பெத்தலடு* என்ற பெயரில் மொழிமாற்றம் செய்யப்பட்டு 2016 திசம்பர் 01 அன்று வெளியானது. இப்படத்தின் கதையானது சுஜாதா ரங்கராஜன் எழுதிய *ஆ...!* எனும் புதினத்தை அடிப்படையாகக் கொண்டது.  

## நடிகர்கள்
- விஜய் ஆண்டனி - தினேஷ் / சர்மா
- அருந்ததி நாயர் - ஐசுவர்யா / ஜெயலட்சுமி
- ஒய். ஜி. மகேந்திரன் - தினேசின் முதலாளி
- மீரா கிருஷ்ணன் - தினேசின் தாயார்
- கிட்டி - மனநல மருத்துவர்
- சாருஹாசன் - ஏட்டு ஆறுமுகம்
- ஆடுகளம் முருகதாஸ் - இரவி
- விஜய் சாரதி - ஆட்டோ ஓட்டுனர்
- கீர்த்தன் முருகேசுவரன் - மருத்துவர் கிறிஸ்டோபர்
- சித்தார்த்தா சங்கர் - தாமஸ் / நடராஜா
- வினிதா - இரவியின் மனைவி
- ரம்யா நம்பீசன் - ஜெயலட்சுமி (சிறப்புத் தோற்றம்)

## பாடல்கள்
# உலக வானிலை நாள்


**உலக வானிலை நாள்** (*World Meteorological Day*); இந்நாள் ஒவ்வொரு ஆண்டும் மார்ச் 23 இல், கடைபிடிக்கப்பட்டு வருகிறது.1950 ஆம் ஆண்டு முதல் உலகம் முழுவதிலும் கொண்டாடப்பட்டு வரும் இந்நாள் ஜெனீவாவில் அமைந்துள்ள உலக வானிலை அமைப்பு தலைமையகத்தால் பிரகடனம் செய்யப்பட்டாதாகும்.  

## மேற்கோள்
# வார்ப்புரு:Infobox coin

|}}  
| label3 = விட்டம்  
| data3 = &nbsp;mm}} |}}  
| label4 = தடிமன்  
| data4 = &nbsp;mm}} |}}  
| label5 = முனை  
| data5 = }  
| label6 = வடிவம்  
| data6 = }  
| label7 = மைய துளை விட்டம்  
| data7 = }  
| label8 = Orientation  
| data8 = }}  
| label9 = Composition  
| data9 = }  

| label10 = தங்கம்  
| data10 =  

| label11 = வெள்ளி  
| data11 =  

| label12 = Years of minting  
| data12 = }  
| label13 = Mintage  
| data13 = }  
| label14 = Mint marks  
| data14 = }  
| label15 = Circulation  
| data15 = }  
| label16 = number  
| data16 =  

|header17 = <includeonly></includeonly>  

| data18 =  
| data19 = }  
| label20 = வடிவமைப்பு  
| data20 = }  
| label21 = வடிவமைத்தவர்  
| data21 = }  
| label22 = வடிவமைத்த நாள்  
| data22 = }  
| label23 = Design used  
| data23 = }  
| label24 = Design discontinued  
| data24 = }  

| data25 = }  
| data26 = }  
| label27 = வடிவமைப்பு  
| data27 = }  
| label28 = வடிவமைத்தவர்  
| data28 = }  
| label29 = வடிவமைத்த நாள்  
| data29 = }  
| label30 = Design used  
| data30 = }  
| label31 = Design discontinued  
| data31 = }  

| data32 = }  
| data33 = }  
| label34 = Design  
| data34 = }  
| label35 = Designer  
| data35 = }  
| label36 = Design date  
| data36 = }  
| label37 = Design used  
| data37 = }  
| label38 = Design discontinued  
| data38 = }  

| data39 = }|sizedefault=alt=}}}  
| data40 = }  
| label41 = Design  
| data41 = }  
| label42 = Designer  
| data42 = }  
| label43 = Design date  
| data43 = }  
| label44 = Design used  
| data44 = }  
| label45 = Design discontinued  
| data45 = }  

|header46 = <includeonly></includeonly>  

| data47 = }  
| data48 = }  
| label49 = Design  
| data49 = }  
| label50 = Designer  
| data50 = }  
| label51 = Design date  
| data51 = }  
| label52 = Design used  
| data52 = }  
| label53 = Design discontinued  
| data53 = }  

| data54 = }  
| data55 = }  
| label56 = Design  
| data56 = }  
| label57 = Designer  
| data57 = }  
| label58 = Design date  
| data58 = }  
| label59 = Design used  
| data59 = }  
| label60 = Design discontinued  
| data60 = }  

| data61 = }  
| data62 = }  
| label63 = Design  
| data63 = }  
| label64 = Designer  
| data64 = }  
| label65 = Design date  
| data65 = }  
| label66 = Design used  
| data66 = }  
| label67 = Design discontinued  
| data67 = }  

| data68 = }  
| data69 = }  
| label70 = Design  
| data70 = }  
| label71 = Designer  
| data71 = }  
| label72 = Design date  
| data72 = }  
| label73 = Design used  
| data73 = }  
| label74 = Design discontinued  
| data74 = }  
}}<noinclude>  

</noinclude>
# கோமங்கலம்புதூர் வேணுகோபாலசாமி கோயில்



**வேணுகோபாலசாமி கோயில்** தமிழ்நாட்டில் கோயம்புத்தூர் மாவட்டம், கோமங்கலம்புதூர் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது. புரட்டாசி மாதத்தில், புரட்டாசி சனி முக்கிய திருவிழாவாகவும் மார்கழி மாதத்தில் வைகுண்ட ஏகாதசி திருவிழாவும் நடைபெறுகின்றன.
# கார்ல் குதே யான்சுகி


**கார்ல் குதே யான்சுகி** *(Karl Guthe Jansky)* (அக்தோபர் 22, 1905 – பிப்ரவரி 14, 1950) ஓர் அமெரிக்க இயற்பியலாளரும் கதிர்வீச்சுப் பொறியியலாளரும் ஆவார். இவர் 1931 இல் நம் பால்வழியில் இருந்து கதிர்வீச்சு அலைகள் உமிழப்படுவதைக் கண்டறிந்தார். இவர் கதிர்வீச்சு வானியலை உருவாக்கியவர்களில் ஒருவராவார்.  

## தேர்ந்தெடுத்த எழுத்துகள்
- 1932: Directional studies of atmospherics at high frequencies, Proc. IRE, 20, p.&nbsp;1920.
- 1933: Electrical disturbances apparently of extraterrestrial origin, Proc. IRE, 21, p.&nbsp;1387. ( in Proc. IEEE, vol. 86, no. 7 (July 1998), pp.&nbsp;1510–1515.) Published with the reprint is an explanatory article .
- 1933: "Radio waves from outside the solar system", Nature, 132, p.&nbsp;66.
- 1933: "Electrical phenomena that apparently are of interstellar origin", Popular Astronomy, 41, p.&nbsp;548, Dec., 1933.
- 1935: A note on the source of interstellar interference, Proc. IRE, 23, p.&nbsp;1158.
- 1937: Minimum noise levels obtained on short-wave radio receiving systems, Proc. IRE, 25, p.&nbsp;1517.
# பெர்னார்டு உலோவெல்



**சர் ஆல்பிரெடு சார்லசு பெர்னார்டு உலோவெல்** *(Sir Alfred Charles Bernard Lovell)*, OBE, FRS (31 ஆகத்து 1913 - 6 ஆகத்து 2012) ஓர் ஆங்கிலேய இயற்பியலாளரும் கதிர்வீச்சு வானியலாளரும் ஆவார். இவர் 1945 முதல் 1980 வரை யோத்ரெல் வான்காணக இயக்குநராக இருந்தார்.  

## இளமையும் கல்வியும்
இவர் 1913 இல் பிரிசுடோலைச் சார்ந்த ஒல்டுலாந்து காமனில் பிறந்தார். இவரது பெற்றோர் கில்பெர்டு மற்றும் எமிலி உலோவெல் ஆவர். இவர் இளமையில் இசையிலும், குறிப்பாக பியானோவிலும் துடுப்பாட்டத்திலும் ஆர்வம் கொண்டிருந்தார். இவர் முறையாக கிங்சுவுட் இலக்கணப் பள்ளியில் கல்வி கற்றார்.  

### தேர்ந்தெடுத்த வெளியீடுகள்

- 
- 
- 
- 
- 
- 
- 
- 
- 
- 
- 
- 
- 
- 
- Lovell, Bernard (1958) * The Individual and the Universe* BBC Reith Lectures
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

## சொந்த வாழ்க்கை
இவர் 1937 இல் மேரி ஜாய்சு செசிட்ர்மனை மணந்துகொண்டார். இவர்களுக்கு இரண்டு மகன்களும் மூன்று மகள்களும் உண்டு.  

இவர் மிகவும் ஒல்லியானவர். எப்போதும் ஓய்வாக ஆங்கிலேய ஊரகத்தில் வாழ்ந்தார். இவரைச் சுற்றி இசையும் நூல்களும் சூழ்ந்திருக்கும். இவரே பல பத்தாண்டுகளுக்கு முன்பு நட்டு வளர்த்த இளமரங்கள் செறிந்த தோட்டத்தில் உலவுவார்.  

இவர் 2012 ஆகத்து 6 இல் தன் செழ்சயர் வீட்டில் இறந்தார்.  

## வீருதுகளும் தகைமைகளும்
இவர் பல வீருதுகளையும் தகைமைகளையும் பெற்றவர்:  

- 1946 – பிரித்தானியப் பேரரசு ஆணை அலுவலர் (OBE)
- 1955 – அரசு கழக உறுப்பினாராகத் தேர்வு
- 1969 – எடின்பர்கு வானியல் கழக உலோரிமெர் பதக்கம்
- 1969–71 – அரசு வானியல் கழகத் தலைவர்
- 1980 – பெஞ்சமின் பிராங்ளின் பதக்கம்
- 1981 – அரசு வானியல் கழகப் பொற்பதக்கம்
# பெர்சிவால் உலோவெல்



**பெர்சிவால் இலாரன்சு உலோவெல்** *(Percival Lawrence Lowell)* (; மார்ச்சு 13, 1855 – நவம்பர் 12, 1916) ஓர் அமெரிக்க வணிகரும் நூலாசிரியரும் கணிதவியலாளரும் வானியலாளரும் ஆவார். இவர் செவ்வாயில் கால்வாய்கள் அமைந்துள்ளன எனக் கூறினார். இவர் அரிசோனாவில் உள்ள பிளாகுசுடாஃபில் உலோவெல் வான்காணகத்தை நிறுவினார் . இது இவர் இறந்த 14 ஆண்டுகளுக்குப் பிறகு புளூட்டோவைக் கண்டறியும் முயற்சியைத் தொடங்கி வைத்தது.  

## வாழ்க்கை

இவர் மசாசூசட்டின் போசுடன் நகரச் செல்வ வளமிக்க உலோவெல் குடும்ப உறுப்பினர் ஆவார். இவர் மசாசூசட்டின் கேம்பிரிட்ஜ் நகரத்தில் 1855 மார்ச்சு 13 இல் பிறந்தார். இவரது தந்தையார் அபாட் இலாரன்சு உலோவெலின் உடன்பிறப்பாவார். இவரது தாயார் அமி உலோவெல் ஆவார்.  

## தகைமை

புளூட்டோவின் உலோவெல் வட்டாரம் இவரது நினைவாகப் பெயர் இடப்பட்டுள்ளது.  

## வெளியீடுகள்
- Percival Lowell *Collected Writings on Japan and Asia, including Letters to Amy Lowell and Lafcadio Hearn*, 5 vols., Tokyo: Edition Synapse. www.aplink.co.jp/synapse/4-901481-48-7.htm
- 
- Percival Lowell *The Evolution of Worlds* (1910) (Full text at )
# தொடு துளை


கொண்டு 17-ஆம் நூற்றாண்டின் கள பீரங்கியை சுடுதல்  ]]  
**தொடு துளை **(ஆங்கிலம்: *touch hole *அல்லது *vent*), என்பது பீரங்கி அல்லது வாய்குண்டேற்ற துப்பாக்கியின் பின்பகுதிக்கு அருகாமையில் இருக்கும் ஒரு சிறு துளை — அதாவது, எறியம் வெளியேறும் சன்னவாயிற்கு எதிர்முனையில், வெடிப்பு நிகழும் பகுதி  ஆகும். தொடுதுளை தான் அணுகுவழி, அதன் வழியாகத்தான் உந்தும் வெடிபொருள் தீமூட்ட/பற்றவைக்கப்படும். துப்பாக்கிகளில், கிண்ணியில் இருக்கும் எரியூட்டியில் உள்ள சிறிய தீயே, வெடிபொருளை பற்றவைக்க போதுமானது. பீரங்கிகளில், எரியூட்டிப் பொடி, திரி, அல்லது ஊசிவெடி போன்றவற்றை தொடுதுளையுள் செருகப்பட்டு இருக்கும்.  

தொடுதுளையில் உள்ள பொடியை பற்றவைக்க மந்தகதி திரி - தீக்கோல், அல்லது பீரங்கி இயக்கம் (*கன்லாக்*) எனப்படும், தீக்கல் இயக்கத்தை கொண்டு பற்றவைக்கப் பட்டது.  

## பீரங்கியில் ஆணியடித்தல்
*பீரங்கியில் ஆணியடித்தல்* என்பது, தொடுதுளைக்குள் ஒரு எஃகு ஆணியை சுத்தியலால் அடித்து விடுவதன் மூலம், தற்காலிகமாக பீரங்கியை செயலிழக்க செய்யும் ஒரு முறை ஆகும்; இதை மீண்டும் வெளியே எடுப்பது, மிகக்கடினம். ஒருவேளை எதிரியால் கைப்பற்றப்படும் அபாயத்தில் பீரங்கி இருந்தால், அதை தங்களுக்கு எதிராக பயன்படுத்துவதை தவிர்க்க படைக்குழுவே அதில் ஆணி அடித்து விடுவர். கைப்பற்றப்பட்ட பீரங்கியை இழுத்து செல்ல முடியாவிட்டாலும், அல்லது திரும்ப கைப்பற்றபடுவது போல் இருந்தாலும், அதில் ஆணி அடித்து விடுவர்.  

ஒருவேளை, பிரத்தியேக ஆணி எதுவும் இல்லாவிட்டால், துப்பாக்கிமுனைக் கத்தியை தொடுதுளையில் செலுத்தி, கத்தியின் கூர்முனை பொதிந்து இருக்கும்படி வைத்து, உடைத்து விடுவர்.  

எதிர்தாக்குதலையும் தவிர்க்கவும், பின்வாங்கும்போது கப்பல்களை பாதுகாக்கவும், எதிரியின் பீரங்கிகளில் ஆணி அடிக்க, இரகசிய திட்டம் தீட்டி அரங்கேற்றுவர். அமெரிக்க புரட்சிப் போரின்போது, வைட்ஹவன் மீதான ஜான் பால் ஜோன்ஸின் தாக்குதலின்போது, இது நிகழ்ந்தது.
# தமிழீழத் தேசிய கிரிக்கெட் அணி

**தமிழீழத் தேசியத் துடுப்பாட்ட அணி** (ஆங்கிலம்: Tamil Eelam national cricket team) என்பது தமிழீழத்தின் சார்பாக பங்குபெறும் துடுப்பாட்ட அணி ஆகும். இந்த அணி 'லாஸ்ட் மேன் ஸ்டாண்ட்ஸ்' போன்ற பல்வேறு போட்டிகளில் பங்கு பெறுகிறது. தமிழீழத் தேசியத் துடுப்பாட்ட அணி பன்னாட்டுத் துடுப்பாட்ட அவையால் அங்கீகரிக்கப்படவில்லை. எனவே ஐசிசி துடுப்பாட்ட உலக கோப்பையில் போட்டியிட முடியாது.  

'லாஸ்ட் மேன் ஸ்டாண்ட்ஸ்' போட்டியில், பதினைந்து போட்டி விளையாடி பன்னிரண்டில் வென்று, மூன்றில்ல் இழந்துள்ளது. தமிழீழத் தேசியத் துடுப்பாட்ட அணி அணி வெற்றி விகிதம் 80% ஆக உள்ளது.  

## 'லாஸ்ட் மேன் ஸ்டாண்ட்ஸ்' காண தமிழீழ அணி

- சாரா ரோஸ்
- காலீ பத்மநாதன்
- பிளேயர் டோங்கின்
# விக்கிப்பீடியா:தரவுத்தள அறிக்கைகள்

விக்கிப்பீடியாவின் தரத்தினை உயர்த்த பயன்படும் அறிக்கைகள்.  
| அறிக்கை | எப்போது | கடைசி தரவுத் திகதி |
| --- | --- | --- |
| முக்கிய கட்டுரைகளின் நிலவரம் | தினமும் இருமுறை |  |
## மேலும் பார்க்க
- சிறப்பு:SpecialPages
  - சிறப்பு:ListDuplicatedFiles
- குவாரி
- சிறப்பு:LintErrors
- Dabfix Reports
# சர்வதேச மனித உரிமைகள் மீறல்கள் பற்றிய உண்மை மற்றும் பாதிக்கப்பட்டோர் கண்ணியம் சார்ந்த நாள்

சர்வதேச மனித உரிமைகள் மீறல்கள் பற்றிய உண்மை மற்றும் பாதிக்கப்பட்டோர் கண்ணியம் சார்ந்த தினம் (International Day for the Right to the Truth Concerning Gross Human Rights Violations  
and for the Dignity Victims) ஆண்டு தோறும் மார்ச் 24 அன்று நினைவுகூரப்படுகிறது.  

பேராயர் ஆஸ்கார் ரொமெரோ எல் சல்வடோரில் மனித உரிமை மீறல் மற்றும் வன்முறையை எதிர்த்து 1980ஆம் ஆண்டு மார்ச் 24 இல் போராடினார். இதனை கருத்தில்கொண்டு மனித உரிமைகளை பாதுகாக்கும் போராட்டத்தில் உயிரிழந்தவர்களையும், வன்முறையால் உயிரிழந்தவர்களை நினைவு கூற இத்தினத்தை ஐ.நா. சபை 2010ஆம் ஆண்டில் அறிவித்தது.
# யேசண்-எல்டி

**யேசண்-எல்டி** (JSON-LD, or JavaScript Object Notation for Linked Data) என்பது யேசண் ஐப் பயன்படுத்தி இணைப்புத் தரவுகளைக் குறியேற்றுவதற்கான ஒரு வழிமுறை ஆகும். இது ஒரு உலகளாவிய வலைச் சேர்த்தியத்தின் ஒரு பரிந்துரை ஆகும். கட்டமைப்புள்ள தரவுகளை குறியேற்ற யேசண்-எல்டி ஐ கூகிளும் பரிந்துரை செய்கிறது.  

## பின்புலம்
யேசண் நிரலாளர்களால் பரவலாகப் பயன்படுத்தப்படும் ஒரு தரவுக் கட்டமைப்பு, குறியேற்ற, பரிமாற்ற முறை ஆகும். இணைப்புத் தரவுகளை இலகுவாக நிரல் மொழிகளில் கையழவும், ஏற்கனவே யேசண் ஆக உள்ள தரவுகள இணைப்புத் தரவாக விபரிக்கவும் உதவும் வண்ணம் யேசண்-எல்டி உருவாக்கப்பட்டது.  

## வடிவமைப்பு
யேசண்-எல்டி கட்டம் (context) என்ற கருத்துருவை அடிப்படையாகக் கொண்டது. கட்டத்தைப் பயன்படுத்தி ஒரு யேசண் ஆவணத்தில் உள்ள பண்புகளை (properties) ஆர்.டி.எப் அல்லது இணைப்புத் தரவு மெய்ப்பொருளியத்தோடு இணைக்க முடியும். கட்டம் (context) யேசண் ஆவணத்துக்கு ஒரு schema வை வழங்குகிறது.  

## எடுத்துக்காட்டு
<source lang="json-ld">  
{  
"@context": {  
"name": "http://xmlns.com/foaf/0.1/name",  
"homepage": {  
"@id": "http://xmlns.com/foaf/0.1/workplaceHomepage",  
"@type": "@id"  
},  
"Person": "http://xmlns.com/foaf/0.1/Person"  
},  
"@id": "http://me.example.com",  
"@type": "Person",  
"name": "John Smith",  
"homepage": "http://www.example.com/"  
}  
</source>  

மேலே உள்ல எடுத்துக்காட்டு Friend of a friend - FOAF மெய்ப்பொருளியத்தைப் பயன்படுத்தி ஒரு நபரை விபரிக்கிறது.
# நாச்சிபாளையம் காஞ்சிவிநாயகர் கோயில்



**காஞ்சிவிநாயகர் கோயில்** தமிழ்நாட்டில் கோயம்புத்தூர் மாவட்டம், நாச்சிபாளையம் என்னும் ஊரில் அமைந்துள்ள பிள்ளையார் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி முக்கிய திருவிழாவாக நடைபெறுகிறது.
# ஆனைமலை ரெங்கநாதப்பெருமாள் கோயில்



**ரெங்கநாதப்பெருமாள் கோயில்** தமிழ்நாட்டில் கோயம்புத்தூர் மாவட்டம், ஆனைமலை என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி முக்கிய திருவிழாவாக நடைபெறுகிறது.
# கோமங்கலம் வரதராஜப்பெருமாள் கோயில்



**வரதராஜ பெருமாள் கோயில்** தமிழ்நாட்டில் கோயம்புத்தூர் மாவட்டம், கோமங்கலம் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி முக்கிய திருவிழாவாக நடைபெறுகிறது.
# சிஞ்சுவாடி வரதராஜப்பெருமாள் கோயில்



**வரதராஜ பெருமாள் கோயில்** என்பது தமிழ்நாட்டில் கோயம்புத்தூர் மாவட்டம், சிஞ்சுவாடி என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி முக்கிய திருவிழாவாக நடைபெறுகிறது.
# குஞ்சுப்பாளையம் அஞ்சுவண்ணப்பெருமாள் கோயில்



**அஞ்சுவண்ணப்பெருமாள் கோயில்** தமிழ்நாட்டில் கோயம்புத்தூர் மாவட்டம், குஞ்சுப்பாளையம் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனிக்கிழமை முக்கிய திருவிழாவாக நடைபெறுகிறது.